

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 973 63 90 44

**Nota de premsa - 22 gener 2019**

**La Marxa Beret arriba a la seva 40º edició com la gran festa open de l'esquí nòrdic a Espanya**

**Amb els 25 cm de neu caiguts a principis de setmana els preparatius per a la 40a edició de la Marxa Beret estan en ple apogeu. El 2 i 3 de febrer, Baqueira Beret es vestirà amb les seves millors gales per disputar la competició popular d'esquí de fons més multitudinària d'Espanya amb distàncies per a tots els públics, des dels fàcils 10 km fins als 21 i 42 km per als esquiadors amb esperit esportiu.**

La festa open de l'esquí nòrdic als Pirineus per excel·lència arriba a la seva 40 edició. Durant el primer cap de setmana de febrer, l'estació de la Val d'Aran i Valls d'Àneu rebrà la Marxa Beret, prova que és open i alhora està inclosa en el calendari de la Federació Internacional d'Esquí (FIS) de carreres populars (ML), a més serà Campionat d'Espanya de Llarga distància i forma part de la Copa Espanya Loterías d'Esquí de fons de la RFEDI.

El dissabte 2 de febrer, a les 10: 00h, es celebrarà la prova de Sprint Salomon, que aquesta edició serà també Campionat d'Espanya de Sprint en la modalitat de tècnica lliure. Diumenge 3 de febrer es disputarà la 40º edició de la Marxa Beret, amb un circuit popular de 10 km a la zona de Beret i Orri; el de 21 km a la zona de Beret, Orri i Montgarri i finalment el circuit de 42 km en zona Beret, Orri, Montgarri i direcció Marimanha. Aquestes són les previsions de traçats, el recorregut definitiu el decidiran els tècnics l'última setmana abans de l'esdeveniment en funció de les condicions.

És possible realitzar la inscripció online a través de [www.marxaberet.com](http://www.marxaberet.com/) i com a novetat aquest any els organitzadors sortegen material de les marques patrocinadores entre tots aquells que s'hagin registrat en línia. De moment s'han superat els 500 inscrits de manera que els responsables estan molt satisfets ja que habitualment les inscripcions prèvies anaven a un ritme menor.

**La tradició de l'esquí nòrdic**

La Marxa Beret és una de les proves d'esquí nòrdic més consolidades que es realitzen al territori nacional, i cada any compta amb un gran nombre de participants, al voltant del miler, que no volen perdre la cita. En la seva majoria és un públic familiar i grups d'amics que s'ho prenen com una festa esportiva però també es donen cita esportistes amb llicència de corredor àvids de resultats.

La Marxa Beret està organitzada pel Conselh Generau d'Aran, Baqueira Beret i l'ajuntament de Naut Aran. Compta amb col·laboració de: Associació Volentaris Val d'Aran, Foment Torisme Val d'Aran, Diputació de Lleida, Ajuntament de Vielha e Mijaran, Pompièrs d'Aran, Aran Salut, Mossos d'Esquadra, INS d'Aran, a més de la Real Federación Española Deportes de Invierno (RFEDI), la Federació Catalana d'Esports d'Hivern (FCEH) i els diferents patrocinadors. Per consolidar com a gran festa de l'esquí nòrdic, el Conselh Generau d'Aran i Baqueira Beret han proposat una sèrie d'activitats paral·leles a la Marxa Beret perquè tots els participants gaudeixin d'un agradable i complet cap de setmana.

Programa

Divendres, 1 de febrer

16:00 h: Obertura de la Sala d’Inscripcions presencials

20:30 h: Tancament Sala Inscripcions

Dissabte 2 de febrer

09:00 h: Obertura de la Sala d’Inscripcions presencials

10:00 h: Campionat d'Espanya "Sprint Salomon" Pla de Beret

19:00 h: Repartiment de premis Campionat d'Espanya.

19:30 h: Presentació «40a Marxa Beret»

21:00 h: Tancament de la Sala d’Inscripcions

Diumenge 3 de febrer

10:00 h: Sortida 40a Marxa Beret

13:30 h: Repartiment de premis

14:00 h: Cerimònia de Cloenda

15:00 h: Tancament del circuit

Les inscripcions online es poden realitzar a través [www.marxaberet.com](http://www.marxaberet.com/) de fins al 1 de febrer.

**Més informació:**

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

www.facebook.com/BaqueiraBeretEsqui

www.twitter.com/baqueira\_beret

[@baqueira\_beret](mailto:prensa@baqueira.es)